Суседам па хаце ў мяне быў стары, які скончыў два класы хедара – яўрэйскай пачатковай школы – і які быццам бы чытаў на старажытнаяўрэйскай. Я ўзяў лісток і праз тры дні прынёс Азамату пераклад. Гэта быў усечаны надпіс з надмагільнай пліты. З яе можна было зразумець, што спачывае пад плітой нейкі рабін Якаў бен Іегуда, які памёр ці то 13, ці то 15 Ава ў год 5562 ад Стварэння. Інакш кажучы, у жніўні 1802 года – растлумачыў сусед.